V ZO Martin už nájdete košikárov i drotárov. Tá dokáže pliesť a háčkovať na prstoch, ten tkať na stolových i príručných krosnách. Jeden je nadšenec patchworku, druhý servítkovania, tretí výroby mydiel či sviečok. Vlani sa ale všetci svorne zamilovali do plstenia.
(vyhodnotenie súťaže)
Základná organizácia a krajská rada srdečne pozývajú na podujatia, ktoré už vo veľkom radostne pripravujú. Pridáte sa?
Čo sa vám vybaví, keď začujete toto slovné spojenie? Nám napadli napr. dva žĺtky v jednom vajci, dve krivky v jednom grafe, dve fotografie v jednom ráme. Ak si však zaspomíname na uplynulé obdobie, príde nám na um predovšetkým náš projekt, ktorý sme zrealizovali vďaka podpore grantovej komisie ÚNSS.
Členovia ZO Námestovo sa tentokrát vybrali na cestu do minulosti. Do sídla richtára, príbytkov mešťanostov, remeselníkov i roľníkov, zavítali do školy, zaskočili do olejárne, usadili sa za hrnčiarsky kruh, zašli do vodného mlyna, vyškriabali sa na pastviny k salašu, dokonca sa zamiešali medzi Goralov.
Hľadáte tipy na výlet? ZO Prešov vám poradí! Leto 2023 sa totiž tridsiatke členov spája s návštevou Jasova a Medzeva, teda s realizáciou projektu Spoznávame zaujímavé a pekné zákutia Košického kraja, ktorý podporila grantová komisia ÚNSS.
Necelá dvadsiatka členov ZO Humenné si v letných mesiacoch dopriala tri dni plné čarovných zážitkov. Všetko si to premysleli, naplánovali, spísali a pod názvom Spoločne za športom, turistikou a poznávaním predložili grantovej komisii ÚNSS. Teraz – po úspešnej realizácii projektu – prichádzajú s vrelými odporúčaniami.
O hre sa často hovorí tak, ako keby bola odpočinkom od vážneho učenia, zamestnanci košického krajského strediska ale veľmi dobre vedia, že pre deti je práve hra vážne učenie. Preto si začiatkom leta vzali do parády niekoľko svojich klientov a všetku sociálnu rehabilitáciu a učenie prikryli pláštikom denného tábora pre deti so zrakovým postihnutím.
Obzeráte sa po aktivitke na leto? Láka vás predstava slnečného kúpeľa, ale aj príjemného ochladenia v interiéri? Chcete stráviť deň plný zábavy a adrenalínu, ktorý zavŕšite koncertom pod holým nebom? Nič jednoduchšie!
Pod týmto názvom otvorila 16. júna Nitrianska galéria vo svojom najmladšom výstavnom priestore, vo Farebnej galérii na Župnom námestí 3 v Nitre, haptickú výstavu pre nevidiacich a slabozrakých návštevníkov.